„ Το Χαμπέρι 

διανέμεται δωρεάν για την ενημέρωση και την οριζόντια επικοινωνία στη Νέα Φιλαδέλφεια 



ΜΕ ΤΟ ΚΕΦΑΛΙ ΣΤΗΝ ΑΜΜΟ 


Η προεκλογική εκστρατεία τελειώνει, οι δημοτικές εκλογές έφτασαν. 
Γιατί να εμπιστευτούμε τους διεκδικητές της θέσης του δημάρχου; 


Οι δημοτικές εκλογές έφτασαν 
και οι δεινόσαυροι της πόλης 
έχουν για τα καλά ξυπνήσει 
από τη χειμερία νάρκη της πε¬ 
ρασμένης τετραετίας. 

Αφού τεντώθηκαν λιγάκι για 
να ξεμουδιάσουν, άρχισαν να 
γυρίζουν τις πλατείες για να μας 
φορτώσουν μ ένα ακατάσχετο 
μπλα-μπλα, προσέχοντας να μην 
ξεστομίσουν τίποτα επί της ουσίας 
για τα φλέγοντα ζητήματα της πό¬ 
λης και των κατοίκων της - ή έστω 
για όσα απ’ αυτά ο δήμος Φιλα- 
δέλφειας-Χαλκηδόνας διατηρεί τις 
αρμοδιότητές του. 

Πού ήταν άραγε κρυμμένοι 
τόσο καιρό; Με τι ασχολούνταν, 
όσο αυξανόταν η ανεργία, η φο¬ 
ρολογία, η καταστολή, όσο διαλυ¬ 
όταν το «κοινωνικό κράτος», όσο 
υποβαθμιζόταν η ζωή μας, μέσα 
σ’ αυτή τη σκληρή τετραετία της 
κρίσης; Δύσκολο να απαντήσουν 
οι δεινόσαυροι. Έτσι, σήμερα, ενώ 
«το θερμόμετρο της προεκλογι¬ 
κής περιόδου έχει χτυπήσει κόκκι¬ 
νο», όπως λένε, και οι κοιμισμένοι 
δεινόσαυροι ξυπνούν, τους βλέ¬ 
πουμε να φλυαρούν για τα ασήμα¬ 
ντα, ενώ κρατούν σφραγισμένα τα 
χείλη για τα σημαντικά. 

Και φλυαρούν χωρίς καν να 
μας λένε (ίσως επειδή κι αυτοί δεν 
ξέρουν) τι έχει απομείνει στα χέρια 
τους και τι ακριβώς θα μπορούν 
να κάνουν στ αλήθεια οι δεινό¬ 
σαυροι εκείνοι που μετά τη «λαϊκή 


εντολή» θα εγκατασταθούν στο 
δημαρχείο της πόλης - αν σπάσει 
ο διάολος το ποδάρι του και δεν 
ξαναπέσουν σε χειμερία νάρκη 
μετά τις εκλογές. Δε μας λένε για 
την καταστροφική επίδραση και 
του προγράμματος «Καλλικρά¬ 
της» πάνω στους ήδη ανάπηρους 
θεσμούς αυτοδιοίκησης του ελλη¬ 
νικού κράτους. Δε μας λένε για το 
δήμο με τα δεμένα χέρια, το φτωχό 
συγγενή και υπηρεσιακό εκπρό¬ 
σωπο της κρατικής εξουσίας στην 
πόλη, του οποίου οι δραστηριότη¬ 
τες ελέγχονται από το οργουελι- 
κά βαφτισμένο «Παρατηρητήριο 
Οικονομικής Αυτοτέλειας» των 
Οργανισμών Τοπικής Αυτοδιοί- 

κησης της χώρας. 

Αλλά αυτή μας η απαίτη¬ 
ση, βέβαια, είναι ψιλά γράμματα 
μπροστά στο γεγονός ότι μέχρι 
τη στιγμή που γράφονται αυτές 
οι γραμμές (14/5), η απερχόμενη 
δήμαρχος δεν έχει μπει καν στον 
κόπο να δημοσιεύσει το πολιτικό 
της πρόγραμμα για την επόμενη 
πενταετία. Από μια άποψη κρύβει 
μια ειλικρίνεια, θα έλεγε κανείς, 
αυτή η παράλειψη της Ευτυχίας 
Γαϊτανά: Γιατί να μπει στον κόπο να 
γράψει ένα πρόγραμμα που έτσι 
κι αλλιώς δεν θα μπορεί ή δεν θα 
θέλει να εφαρμόσει στην απίθανη 
περίπτωση που θα επανεκλεγεί; 

Τα προγράμματα των υπό¬ 
λοιπων συνδυασμών (εκτός της 
Αάίκής Συσπείρωσης, που δε δη¬ 
μοσιεύει πρόγραμμα παραπέμπο- 


ΝΑ ΣΩΘΟΥΜΕ ΜΟΝΟΙ ΜΑΣ 


Μεγάλα κομμάτια της ελληνικής κοινωνίας έχουν την κακή 
συνήθεια να αναθέτουν την επίλυση των προβλημάτων της 
ζωής τους στους επαγγελματίες ή λιγότερο επαγγελματίες 
πολιτικούς που συνωθούνται έξω από τις θύρες των αντιπρο¬ 
σωπευτικών σωμάτων της αστικής δημοκρατίας: στο κοινο¬ 
βούλιο και στο ευρωκοινοβούλιο οι πρώτοι, στα δημοτικά και 
περιφερειακά συμβούλια οι δεύτεροι, περνούν τις καλύτερες 
ημέρες τους κατά τις προεκλογικές περιόδους. Οι συζητήσεις 
των πιστών ψηφοφόρων τέτοιες ημέρες είναι πάντοτε απο¬ 
καρδιωτικές, όμως εμείς δεν χάνουμε το κουράγιο και τη θέλη¬ 
σή μας. Για να σωθούμε από την κρίση και τα προβλήματα της 
καθημερινότητας, για να σωθούμε από την εκμετάλλευση των 
εργαζόμενων από την κυρίαρχη τάξη, για να σωθούμε από 
την ατέλειωτη ενδοσκόπηση, ένας μονάχα τρόπος υπάρχει: να 
αποφασίσουμε ότι δε μπορεί κανείς να μας σώσει αν εμείς δεν 
το θελήσουμε, αν δε δρομολογήσουμε τη θέλησή μας οργα¬ 
νώνοντας τον αγώνα μας για μια καλύτερη κοινωνία χωρίς εκ¬ 
μετάλλευση. Κανείς δεν πρόκειται να μας σώσει αν δεν σωθού¬ 
με μόνοι μας! Μ’ αυτό το πνεύμα προσεγγίζουμε και τούτες τις 
εκλογές, που αποτελούν, όπως πάντα, ένα σημαντικό γεγονός, 
όχι όμως τόσο σημαντικό όσο η καθημερινή πάλη. 


Το "Χαμπέρι" κυκλοφορεί σε χίλια αντίτυπα και διανέμεται δωρεάν 
κι από χέρι σε χέρι. Αναζητήστε το στο αγαπημένο σας καφενείο και 
σε άλλα καταστήματα σε όλη την πόλη, κι αν δεν το βρείτε επικοινω¬ 
νήστε μαζί μας. Η εφημερίδα συντάσσεται από ομάδα εργασίας της 
συνέλευσης του αυτοδιαχειριζόμενου κοινωνικού χώρου "Στρούγκα". 
Τα ενυπόγραφα άρθρα εκφράζουν την άποψη των συντακτών τους. 
Θα μας βρείτε στην κατάληψη της Στρούγκας, Δεκελείας 11 ό, Νέα 
Φιλαδέλφεια, κάθε Τρίτη μετά τις 8.30 μμ που πραγματοποιούνται οι 
συνελεύσεις μας και κάθε Πέμπτη και Παρασκευή μετά τις 8.30 μμ που 
λειτουργεί καφενείο. Για τις πολιτικές, κοινωνικές και πολιτιστικές δρα¬ 
στηριότητες της Στρούγκας μπορείτε να ενημερώνεστε από τις αφί- 
σες στους τοίχους της πόλης και στην ηλεκτρονική διεύθυνση Η«ρ:// 
5ΐΓου§3.θδρίνΒ1ο§δ.πθΙ. Ε-ΐΓΊοΐΐΙ επικοινωνίας: ΗζιΒθπ@θδρίν.ηθΙ 



ντας, προφανώς, στην εφαρμογή 
της λαϊκής εξουσίας-λάίκής οικο¬ 
νομίας ως οριστικής λύσης των 
σημερινών προβλημάτων μας), 
αν και ποικίλλουν σε ύφος, μοιά¬ 
ζουν απελπιστικά σε μεγάλο μέρος 
τους. Απαντιέται έτσι το κρίσιμο 
ερώτημα του ποιος υποψήφιος 
διαφέρει επαρκώς από τα τε¬ 
τριμμένα για να τον εμπιστευ¬ 
τούμε: Κανείς. 

Στον κρίσιμο τομέα της κοινω¬ 
νικής πολιτικής για παράδειγμα, 
με ένα ξεφύλλισμα των προγραμ¬ 
μάτων των πέντε συνδυασμών, 
διαπιστώνουμε ότι έχουν σχεδόν 
ταυτόσημες προτάσεις: διεύρυν¬ 
ση της δραστηριότητας του κοι¬ 
νωνικού παντοπωλείου, ίδρυση 
ιατρείου ή φαρμακείου, αξιοποί¬ 
ηση του εθελοντισμού, φαγητό 
στους πεινασμένους και στέγη 
στους άστεγους, δημιουργία 
εναλλακτικών λύσεων για το πρό¬ 
γραμμα «Βοήθεια στο Σπίτι» και 
άλλες παρόμοια ασαφείς εξαγγε¬ 
λίες περιλαμβάνονται με παραλ¬ 
λαγές και στα πέντε δημοσιευμένα 
προγράμματα. Κανείς δεν μπαίνει 
στον κόπο, όμως, να μας πει τι 
γίνεται και τι σκοπεύει να κάνει με 
τα πραγματικά προβλήματα, όπως 
αυτά της δομής των συσσιτίων 
και του κοινωνικού παντοπωλείου 
που παρουσιάσαμε στο φύλλο του 
Φλεβάρη. 

Φαίνεται πως οι δεινόσαυροι 
βολεύονται να απλοποιούν τα 
πράγματα και να γενικολογούν. 


Ορισμένοι, μάλιστα, προωθούν 
μονοθεματική ατζέντα με κέντρο 
της προσοχής τους, για άλλη 
μια φορά, το γήπεδο της ΑΕΚ. Ο 
τρόπος που εμφανίζεται αυτό το 
ζήτημα στο «δημόσιο διάλογο» 
της πόλης είναι χαρακτηριστικός, 
καθώς οι περισσότεροι υποψή¬ 
φιοι δε λένε τη γνώμη τους με 
σαφήνεια και καθαρότητα για τα 
υπαγορευμένα από τον Δημήτρη 
Μελισσανίδη νομοθετήματα που 
εκκρεμούν για ψήφιση στο κοινο¬ 
βούλιο και αφορούν όχι μόνο το 
γήπεδο, αλλά γενικότερα την πόλη 
και τον αυριανό της χαρακτήρα, 
όπως σημειώσαμε και στο προη¬ 
γούμενο φύλλο (νέο ρυθμιστικό 
σχέδιο Αθήνας-Αττικής). Μ’ αυτή 
τους την πρακτική, με το λόγο 
τους ή με τη σιωπή τους, ανάλογα, 
δεν υπερασπίζουν τα συμφέροντα 
των πολιτών που φιλοδοξούν να 
εκπροσωπήσουν, αλλά μιας συγκε¬ 
κριμένης κτηματομεσιτικής επέν¬ 
δυσης, που για να πετύχει πρέπει 
ν’ αλλάξει το τοπίο της πόλης. 

Οι πολίτες που βιώνουν αυτό 
τον καιρό τον εφιάλτη της προε¬ 
κλογικής γενικολογίας, δύσκολα 
θα μπορέσουν να βρουν στήριγ¬ 
μα στους υποψήφιους δημάρ¬ 
χους και δημοτικούς συμβούλους 
της πόλης. Όταν όλοι οι υποψή¬ 
φιοι δήμαρχοι, ακόμη κι αυτοί που 
υποστηρίζουν ότι αν εκλεγούν θα 
εφαρμόσουν «μια ριζοσπαστική 
Αυτοδιοικητική πολιτική», περι¬ 
γράφουν στις εκλογικές διακηρύ¬ 


ξεις τους το δήμο ως φορέα πα¬ 
ροχής υπηρεσιών, ο πολίτης είναι 
καταδικασμένος να παρακολουθεί 
από απόσταση τα τεκταινόμενα, 
να «αιτείται δΓ υπόθεσίν του» 
προς τη δημοτική γραφειοκρατία, 
να απέχει από το κέντρο των απο¬ 
φάσεων, το οποίο, βεβαίως, παρα¬ 
μένει υπό τον έλεγχο δεινοσαύρων 
που αδυνατούν να εντοπίσουν τα 
προβλήματα και να παλέψουν για 
τη λύση τους. 

Η γενικολογία των υποψη¬ 
φίων δημάρχων αντισταθμίζεται 
εν μέρει από τον συγκεκριμένο 
χαρακτήρα των υποψηφιοτήτων 
των δημοτικών και τοπικών συμ¬ 
βούλων: με 550 περίπου υποψήφι¬ 
ους δημοτικούς συμβούλους, κάθε 
σόι της πόλης πρέπει να έχει του¬ 


λάχιστον ένα δικό του. Όμως πού 
ήταν κρυμμένοι οι περισσότεροι 
απ’ αυτούς τους «προβληματισμέ¬ 
νους κι ενεργούς πολίτες» τα προ¬ 
ηγούμενα χρόνια; Πού θα βρίσκο¬ 
νται όταν κοπάσει ο κουρνιαχτός 
της εκλογικής αναμέτρησης; 

Μέσα σε μια πραγματικότητα 
που δεν περιμένει, σε συνθήκες 
αντίξοες όσο ποτέ εδώ και δεκαε¬ 
τίες, οι φετινές δημοτικές εκλογές 
σκάνε σαν πυροτέχνημα στον 
ανοιξιάτικο φιλαδελφειώτικο και 
χαλκηδονιώτικο ουρανό. Όταν 
ξανάρθει, όμως, ο χειμώνας και 
οι δεινόσαυροι επιστρέφουν στη 
νάρκη τους, τι θ’ απομένει από τη 
λάμψη της στιγμής; 

π. 


Σώστε τους τραπεζίτες! 

(Για το λαό ποιος χέστηκε;) 


Πρόβλημα: Έχω τέσσερα κουτιά τα οποία αγόρασα 5 ευρώ 
το καθένα. Σύνολο 20 ευρώ. Αφού με κάποιου άλλου τα λε¬ 
φτά τα έχω επισκευάσει, καθαρίσει και συντηρήσει (γιατί 
τα πήρα μεταχειρισμένα και κατεστραμμένα), αποφασίζω 
να τα πουλήσω στους προηγούμενους ιδιοκτήτες με 0,50 
ευρώ το καθένα. Σύνολο 2 ευρώ. Δώσατε ολοκληρωμένη 
απάντηση α) για το ποιος είναι ποιος και β) γιατί γίνονται οι 
παραπάνω ενέργειες. 

Λύση: α) εγώ = κυβέρνηση, κάποιος άλλος = φορολογούμε¬ 
νος εργαζόμενος λαός, προηγούμενοι ιδιοκτήτες = Έλληνες και 
ξένοι επενδυτές και κουτιά = ελληνικές συστημικές τράπεζες. 

β) Ιδιαίτερα απλή λύση: Ξεπούλημα εταιρείας ή τράπεζας που 
κρατικοποιήθηκε για να εξυγιανθεί (με λεφτά του λαού) στους κα¬ 
πιταλιστές. Πώληση ιδιαίτερα επιζήμια για το δημόσιο, αλλά ιδιαίτερα 
επικερδής επένδυση γΓ αυτούς που θα αποφασίσουν να σπεκου¬ 
λάρουν. 

Έτσι λοιπόν ψηφίστηκε το νομοσχέδιο για την ανακεφαλαιο- 
ποίηση των τεσσάρων συστημικών τραπεζών (ΕυτοΒ^πΙκ, Εθνική, 
ΑΙρΗ^ι Ββπ1< και Πειραιώς), το οποίο ουσιαστικά επιβλήθηκε από 
την τρόικα καθώς ήταν όρος για τη δόση του δανείου. Σύμ¬ 


Η ΑΕΚ 

Όχι στα 

και 

ελληνικά 

το Αλσος 

Γκουαντανάμο 


φωνα με το νομοσχέδιο το ποσοστό του Ταμείου Χρηματοπιστω¬ 
τικής Σταθερότητας (ΤΧΣ) πέφτει στο 50 % (στην ΕυΓθ1θ3η1< είχε 
περίπου 95%), με αποτέλεσμα να μην έχει τον πρώτο λόγο σε 
αποφάσεις που σχετίζονται με τη λειτουργία των τραπεζών. Για 
να τονίσουμε το μέγεθος του ξεπουλήματος, ας θυμίσουμε ότι το 
κόστος ανακεφαλαιοποίησης των τραπεζών για το ΤΧΣ ήταν 50 
δις ευρώ. 

Ας δούμε όμως την περίπτωση της ΕιιτοΙοεπιΚ Το 2013 το ελ¬ 
ληνικό Δημόσιο μέσω του ΤΧΣ « έριξε» στην αύξηση μετοχικού 
κεφαλαίου (ΑΜΚ) της ΕυΓθ03π1< 5,8 δις και η συμμετοχή στη σύν¬ 
θεση του μετοχικού κεφαλαίου ανήλθε στο 95%. Φυσικά οι παλιοί 
μέτοχοι δε «στήριξαν» τότε την ΑΜΚ (λες και δεν ήξεραν τι θα 
ακολουθήσει). Πρέπει να επισημάνουμε επίσης ότι η τιμή της μετο¬ 
χής τότε ήταν στο 1,54 ευρώ. Αν προσθέσουμε την αγορά προνο¬ 
μιούχων μετοχών από το Δημόσιο και τα ποσά των ανακεφαλαι- 
οποιήσεων των τραπεζών που παραχωρήθηκαν στην Ευτοΐο^πίκ 
όπως το Ταχυδρομικό Ταμιευτήριο, η Ργοϊοπ και η Αδρΐδ, το 
συνολικό κρατικό ποσό που δαπανήθηκε είναι 13 δις. 

Ας δούμε τώρα την πρόσφατη ΑΜΚ. Η τιμή της μετοχής εί¬ 
ναι 0,31 ευρώ. Μεγάλα επενδυτικά ίυηόδ συμμετέχουν (2,86 δις) 
εξ ολοκλήρου με αποτέλεσμα να ελέγχουν το 65% της τράπεζας, 
ενώ το Δημόσιο που δε συμμετείχε «συμβιβάζεται» με ένα ποσο¬ 
στό της τάξης του 35% ελέγχοντας δηλαδή 2 δις ευρώ. Μια μικρή 
ζημιά: 11 δις. 

Ορθολογικός χειρισμός; Πώς μας φαίνεται το ποσό των 11 
δις μπροστά στο τόσο καλά επικοινωνιακά παιγμένο κοινωνικό 
μέρισμα; Η κατάσταση έχει ως εξής: η άκρατη φορολόγηση έχει 
τσακίσει τον εργαζόμενο λαό και δεν υπάρχει καμία ανταπόδοση. 
Η ταξικότητα είναι πέρα για πέρα διακριτή. Η στήριξη του κεφα¬ 
λαίου είναι απεριόριστη και πάντα σταθερή. Το χρέος τους απλά 
καθιερώνει πιο άμεσους, χωρίς κανένα πρόσχημα τρόπους άντλη¬ 
σης του πλούτου που παράγουν οι εργαζόμενοι. 

Ως πότε θα ανεχόμαστε μαρτυρικά τους ληστές με τις γρα¬ 
βάτες και τις μαριονέτες τους; Ρασκ. 

Το Χαμπέρι 


ΣΤΙΓΜΕΣ ΑΠΟ ΤΗΝ ΙΣΤΟΡΙΑ 
ΤΗΣ ΝΕΑΣ ΦΙΛΑΔΕΛΦΕΙΑΣ 


Η ΑΕΚ και το Άλσος, 2 


ΜΙΑ ΣΧΕΤΙΚΑ ΠΡΟΣΦΑΤΗ ΙΣΤΟΡΙΑ 


0 σεισμός του 1999 είχε προκαλέσει καταστροφές αλλά 
και ζημιές σε πολλά οικοδομήματα σε όλη την Αττική. 
Η Νέα Φιλαδέλφεια ήταν από τις περιοχές που είχαν 
πληγεί σοβαρά. Ένα από τα οικοδομήματα που είχε 
υποστεί φθορές ήταν και το γήπεδο της ΑΕΚ. Οι ζημιές 
ήταν επισκευάσιμες, σύμφωνα με τεχνική έκθεση, αλλά 
από τότε ξεκίνησε η τμηματική χρήση του γηπέδου, έτσι 
ώστε να δημιουργηθεί το κατάλληλο «κλίμα» που θα 
οδηγούσε στη δημιουργία νέου γηπέδου ευρωπαϊκών 
προδιαγραφών. 

Το σχέδιο του γηπέδου, που θα αντικαθιστούσε το 
«Νίκος Γκούμας», κατατίθεται από την πλευρά της 
ΑΕΚ και τελικά ψηφίζεται μέσω του νόμου 3044/2002. 
Εγείρει όμως σοβαρές αντιδράσεις τόσο από την πλευ¬ 
ρά των κατοίκων, οι οποίοι συγκροτούν την «Κίνηση 
Ποιότητας Ζωής Νέας Φιλαδέλφειας», όσο και από την 
πλευρά του Δήμου. Έτσι λοιπόν ακολουθεί μια σειρά 
από ενέργειες νομικού και δικαστικού χαρακτήρα. 

Η πρώτη προσφυγή εκ μέρους 76 κατοίκων της Νέας 
Φιλαδέλφειας γίνεται τον Απρίλιο του 2003 προς το 
Διοικητικό Εφετείο Αθηνών, με βασικό αίτημα την ανα¬ 
στολή της άδειας κατεδάφισης του γηπέδου. Η απόφαση 
του Εφετείου (157/2003) είναι απορριπτική, με την αιτι¬ 
ολόγηση ότι δεν μπορεί να απαγορευθεί η κατεδάφιση, 
διότι «ούτε επιβαρύνει το περιβάλλον αλλά αντιθέτως 
συμβάλλει στην αναβάθμιση αυτού με τη δημιουργία 
ελεύθερου χώρου». Έτσι το Ερασιτεχνικό Σωματείο της 
ΑΕΚ, με πρόεδρο τότε τον I. Γρανίτσα προχωρούν στην 
κατεδάφιση του γηπέδου το 2003. 

Η δεύτερη προσφυγή γίνεται προς το ΣτΕ από 131 
κατοίκους, οι οποίοι προέρχονται από τους κόλπους της 
«Κίνησης Ποιότητας Ζωής Νέας Φιλαδέλφειας». Ανάλο¬ 
γη προσφυγή γίνεται και από το Δήμο, με Δήμαρχο τότε 
το Νίκο Αδαμόπουλο. Η προσφυγή γίνεται κατά της 
Μελέτης Περιβαλλοντικών Επιπτώσεων που έχει κατα¬ 
τεθεί από την πλευρά της ΑΕΚ. Βέβαια, πρέπει εδώ να 
διασαφηνιστεί ότι οι πολίτες εν γένει δεν μπορούν να 
προσφύγουν εναντίον ενός νόμου ευθέως. Μπορούν να 
στραφούν μόνο εναντίον της διοικητικής πράξης που 
τον εφαρμόζει, στην προκειμένη περίπτωση κατά της 
περιβαλλοντικής μελέτης. 

Ειδικότερα οι προσφεύγοντες υποστηρίζουν πως εί¬ 
ναι αντισυνταγματική η έγκριση των περιβαλλοντικών 
όρων για το έργο. Επικαλούνται παραβίαση του άρ¬ 
θρου 24 του Συντάγματος, καθώς: 1) επήλθε τροποποί¬ 
ηση του σχεδίου πόλης με την επέκταση της υπάρχου- 
σας αθλητικής εγκατάστασης, 2) επιτρέπεται δόμηση 
«ουσιωδώς μεγαλύτερη» από την υφιστάμενη, 3) επε- 
τράπησαν νέες χρήσεις γης με εμπορικό χαρακτήρα και 
4) η επέκταση των εγκαταστάσεων θα γίνει σε δασική 
έκταση. 

Η Επιτροπή Αναστολών του ΣτΕ εκδικάζει την υπό¬ 
θεση και εκδίδει απόφαση η οποία σταματά τις εργασί¬ 
ες. Ακολούθως η υπόθεση παραπέμπεται στο 5ο Τμήμα 
του Συμβουλίου της Επικράτειας, το οποίο ασχολείται 
αποκλειστικά με περιβαλλοντικά ζητήματα, και το 
οποίο δικαιώνει τους ενάγοντες, κρίνοντας ότι η σο¬ 
βαρότητα του ζητήματος είναι τέτοια που πρέπει να 
παραπεμφθεί στην Ολομέλεια. 

Το ζήτημα τελικώς κρίνεται από την Ολομέλεια του 
ΣτΕ. Οι εκπρόσωποι της ΑΕΚ όμως παρεμβαίνουν στην 
Ολομέλεια ζητώντας αναβολή στη λήψη της απόφασης, 
λόγω της επικείμενης ψήφισης νέου νόμου με αναπρο¬ 
σαρμοσμένα δεδομένα. Η εκδίκαση της υπόθεσης γίνε¬ 
ται κανονικά και δίνεται προθεσμία στους δικηγόρους 
να υποβάλλουν υπομνήματα. Λίγο πριν την ψήφιση 
του νέου νομοσχεδίου, γίνεται ένα συλλαλητήριο από 
τους οπαδούς της ΑΕΚ και σκορπίζονται φέιγ βολάν, 
τα οποία αναγράφουν τα ονόματα, τα τηλέφωνα και 
τις διευθύνσεις των κατοίκων που έχουν προσφύγει στο 
ΣτΕ. Κάποιοι από αυτούς δέχονται τηλεφωνικά απει¬ 
λές, χωρίς να σημειωθεί κάποιο επεισόδιο, εξ όσων είναι 
γνωστά. Αυτό αρκεί, όμως, για να τρομοκρατηθούν κά¬ 
ποιοι και να αποσύρουν τις υπογραφές τους. Ωστόσο, 
η απόφαση του ΣτΕ, το οποίο δεν έχει αποδεχτεί την 
αίτηση αναβολής, δικαιώνει τους κατοίκους. 

Με την τροπολογία που εντάσσεται στον Ν. 3207/2003 
για το Πολυλειτουργικό Κέντρο που σχεδιάζεται να 
οικοδομηθεί στη θέση του γηπέδου της ΑΕΚ, επέρχονται 
οι εξής τροποποιήσεις στο Αρθρο 19 του Ν. 3044/2002 : 

1. Το ανώτατο ύψος μεταλλικών στεγάστρων μει¬ 
ώνεται από 35 μ. σε 30 μ. Τα άλλα ύψη (κτιρίου 27 μ., 
πυλώνων 40 μ. κλπ) μένουν ως έχουν. 

2. Ο συντελεστής δόμησης παραμένει 2. Απλώς δι¬ 
ευκρινίζεται ότι πάνω από το έδαφος θα υλοποιηθεί 
συντελεστής 1,40, ενώ ο υπόλοιπος θα υλοποιηθεί σε 
υπόγειους χώρους. 

3. Οι εξωαθλητικές χρήσεις θα έχουν επιφάνεια 
20.000 τμ και επομένως θα αντιπροσωπεύουν το 33.5% 
του συντελεστή. Να σημειωθεί ότι, αρχικά, προβλέπο- 
νταν 24.000 τμ και είχαν μειωθεί σε 22.000 τμ κατά την 


υπογραφή της άδειας κατεδάφισης από την Υπουργό 
ΠΕ.ΧΩ.Δ.Ε. 

Επιπλέον, δίνονται από το νόμο και όχι από τις αρ¬ 
μόδιες υπηρεσίες, η οικοδομική άδεια, η άδεια κοπής 55 
δένδρων και οποιαδήποτε άλλη άδεια απαιτείται από 
την ισχύουσα νομοθεσία. Όλες οι απαιτούμενες μελέτες 
πρέπει να υποβληθούν στην ΔΟΚΚ του Υ.ΠΕ.ΧΩ.Δ.Ε., 
μέσα σε 10 ημέρες από την δημοσίευση του Νόμου και 
από την ίδια υπηρεσία θα εκδοθούν οι βεβαιώσεις για 
την σύνδεση των εγκαταστάσεων με τα δίκτυα κοινής 
ωφέλειας. 

Παράλληλα, καταργούνται οι κοινές υπουργικές 
αποφάσεις, με τις οποίες εγκρίνονταν περιβαλλοντικοί 
όροι και οι όροι αυτοί δίδονται από το νόμο. Εάν συ- 
γκριθούν οι όροι αυτοί με τους αρχικούς, παρατηρού¬ 
νται οι εξής διαφορές: 

1. Έχουν προστεθεί οι υποχρεώσεις: 

- Εκπόνησης μελέτης συντήρησης της φυτείας του 
συνολικού άλσους και της δασοπονικής παρακολούθη¬ 
σής του, σε συνεργασία με το Υπουργείο Γεωργίας και 
το Δήμο Νέας Φιλαδέλφειας. 

- Κάλυψης των δαπανών για δενδροφύτευση 50 
στρεμμάτων στο Δήμο Νέας Φιλαδέλφειας ή σε όμορους 
Δήμους. 

- Διάθεσης 50 θέσεων στάθμευσης στους κατοίκους 
των οικοδομικών τετραγώνων της οδού Καππαδοκίας. 

- Σύνταξης κυκλοφοριακής μελέτης της περιοχής του 
παραδοσιακού οικισμού. 

2. Αντίθετα δεν έχουν περιληφθεί οι εξής υποχρεώ¬ 
σεις που ίσχυαν προηγουμένως: 

- Έγγραφης ειδοποίησης της Αρχαιολογικής Υπηρε¬ 
σίας 15 τουλάχιστον μέρες πριν την έναρξη των εκσκα¬ 
φών, παρά το γεγονός ότι διατηρείται η εποπτεία της. 

- Μείωσης των εξωαθλητικών χρήσεων όσο γίνεται 
περισσότερο, χωρίς να διακυβεύεται η δυνατότητα αυ¬ 
τοχρηματοδότησης του έργου. 

- Εξέτασης της δυνατότητας καθιέρωσης γραμμών 
ιηίηί όπδ «σταθμού ΗΣΑΠ Περισσός-Σταδίου ΑΕΚ-σταθ- 
μού Α. Πατησίων» και «σταθμού ΗΣΑΠ Πευκάκια-Στα- 
δίου ΑΕΚ-οδού Αχαρνών». 

- Εξασφάλισης εγκρίσεων από αρμόδιες αρχές (π.χ. 
Πυροσβεστική, Αστυνομία κλπ) για την έγκαιρη και 
ασφαλή εκκένωση των υπόγειων χώρων συνάθροισης 
κοινού (γήπεδο μπάσκετ κλπ). 

- Απόδοσης της πρασιάς σε κοινή χρήση (απουσία 
περίφραξης). 

Έτσι λοιπόν στη συγκεκριμένη περίπτωση οι ιθύ¬ 
νοντες, όπως προαναφέρθηκε, έχουν φροντίσει μέσω 
του νόμου 3207/2003 να εκδίδονται και όλες οι απα¬ 
ραίτητες άδειες. Με αυτόν τον τρόπο δε θα μπορούσε 
να προσβληθεί η διαδικασία, αφού δε θα μπορούσε να 
προσβληθεί ο νόμος. Στο μεταξύ οι κάτοικοι λίγο πριν 
την ψήφιση του νόμου βρίσκονται στη Βουλή και προ¬ 
σπαθούν να ενημερώσουν τους Βουλευτές για το θέμα, 
αφήνοντας ενημερωτικά σημειώματα στη θυρίδα του 
καθενός ξεχωριστά. Είναι βέβαια πολύ σημαντικό να 
αναφερθεί ότι εκείνη η περίοδος ήταν προεκλογική, με 
αποτέλεσμα οι υποψήφιοι Βουλευτές να μη θέλουν να 
στοχοποιηθούν και να χάσουν ψήφους. 

Τελικά ο νόμος ψηφίζεται. Η αντίδραση των κατοίκων 
είναι και πάλι άμεση. Ο δικηγόρος που τους εκπροσω¬ 
πεί καταθέτει υπόμνημα, στο πλαίσιο της διαδικασίας 
της κρίσης του 1ου νόμου (3044/2002) στο οποίο ανα¬ 
φέρει ότι ενώ ακόμα ο 1ος νόμος είναι υπό κρίση ψη¬ 
φίζεται ο 2ος (3207/2003), που θα τον αντικαθιστούσε, 
και ότι με αυτόν τον τρόπο «παρεμβαίνει η Νομοθετική 
εξουσία στο έργο της Δικαστικής εξουσίας». Το υπό¬ 
μνημα του δικηγόρου εστιάζει στην ψήφιση του νόμου 
αυτού, αναδεικνύοντας το γεγονός της παραβίασης της 
συνταγματικής επιταγής διάκρισης των λειτουργιών. Η 
κίνηση αυτή ήταν καίριας σημασίας και καθόρισε την 
εξέλιξη. Έτσι και ο 2ος νόμος χαρακτηρίστηκε «αντι¬ 
συνταγματικός λόγω μεθοδεύσεως». Έτσι σήμερα, 11 
χρόνια μετά, κανένας από τους δύο νόμους δεν είναι 
σε ισχύ, αφού το ΣτΕ με απόφασή του στις 12 Ιουνί¬ 
ου 2008 έκρινε και τους δύο αντισυνταγματικούς. Το 
πρόσφατο νομοσχέδιο για το ρυθμιστικό σχέδιο Αθή- 
νας-Αττικής προβλέπει και την τυπική κατάργηση των 
δύο αντισυνταγματικών νόμων. 

Αυτή τη στιγμή το άλσος της Νέας Φιλαδέλφειας 
υπάρχει. Η κατάστασή του δεν είναι η καλύτερη δυνατή, 
όπως εύκολα μπορεί να διαπιστώσει κανείς, ειδικός ή 
μη. Υπάρχει όμως στο ακέραιο. Κι αυτό οφείλεται στην 
εγρήγορση και στην έγκαιρη παρέμβαση των απλών αν¬ 
θρώπων, που με τα μέσα που κάθε φορά διέθεταν αντι¬ 
στέκονταν και το προστάτευαν, από όσους ήθελαν να το 
καταστρέψουν προκειμένου να εξυπηρετήσουν τα δικά 
τους, κυρίως οικονομικά συμφέροντα. 

πι & φι 


ΕΙΔΗΣΕΙΣ 
ΑΠ’ ΤΟΝ 
ΥΠΟΛΟΙΠΟ 
ϋ ΚΟΣΜΟ 


ΤΟ ΚΕΡΔΟΣ ΠΑΝΩ ΑΠΟ ΤΟΝ ΑΝΘΡΩΠΟ (1): Ένα χρό 

νο μετά την κατάρρευση του κτιρίου της κλωστοϋφαντουργι¬ 
κής «Ράνα Πλάζα» στο Μπανγκλαντές, τα 2.500 επιζώντα θύ¬ 
ματα και οι οικογένειες των 1.127 νεκρών ακόμα περιμένουν 
τις αποζημιώσεις. Μόνο ελάχιστες από τις 28 διεθνείς κλω¬ 
στοϋφαντουργικές επιχειρήσεις έχουν δώσει κάποια λεφτά: 
μέχρι τον Απρίλη μαζεύτηκαν λιγότερα από 10 εκατομμύρια 
ευρώ. Ψίχουλα δηλαδή απέναντι στα κέρδη που βγάζουν η 
Βοηοΐΐοη, η ΓειιτοίουΓ και οι άλλες επιχειρήσεις από τις άθλιες 
φάμπρικες σε χώρες με μικρό εργατικό κόστος και όχι μόνο... 

ΤΟ ΚΕΡΔΟΣ ΠΑΝΩ ΑΠΟ ΤΟΝ ΑΝΘΡΩΠΟ (2): Μετά 
από δυο μήνες κατάληψης, η αστυνομία εισέβαλε τελικά στα 
μέσα Απριλίου στο εργοστάσιο Γκράιφ στην Κωνσταντινού¬ 
πολη, συλλαμβάνοντας σχεδόν 100 καταλήψιες και τραυμα¬ 
τίζοντας αρκετούς άλλους. Η κρατική καταστολή έθεσε βίαιο 
τέλος στην απεργία εκατοντάδων εργατών ενάντια στους «μι¬ 
σθούς πείνας» και τις «συνθήκες δουλείας» στην αμερικανική 
επιχείρηση. 

ΤΟ ΚΕΡΔΟΣ ΠΑΝΩ ΑΠΟ ΤΟΝ ΑΝΘΡΩΠΟ (3): Και στην 
Ισπανία μιλάνε για δήθεν ανάπτυξη της οικονομίας. Παρόλα 
αυτά η ανεργία αυξάνεται. Μόνο τους πρώτες τρεις μήνες του 
2014 χάθηκαν 185.000 θέσεις εργασίας, εκτινάσσοντας την 
ανεργία στο 25,9%. Σας θυμίζει κάτι; 

ΠΟΛΥ ΛΙΓΟ, ΠΟΛΥ ΑΡΓΑ(1): Πριν από 15 χρόνια, μια πα¬ 
γκόσμια καμπάνια απαίτησε τη διαγραφή χρεών για 41 υπερ¬ 
χρεωμένα κράτη. Το 1999 τα χρέη τους ήταν πάνω από 250% 
των κρατικών εσόδων ή 150% των εσόδων από εισαγωγές. 
Πολύ λίγο και πολύ αργά, όπως αποδείχτηκε, αν κάποιος κοι¬ 
τάξει τη λίστα των σχετικών χώρων ανάμεσά τους οι Αφγα¬ 
νιστάν, Μάλι, Μπουρούντι, Ζιμπάμπουε και τα δυο Σουδάν. 
Κατά τη γνώμη των διοργανωτών της καμπάνιας ένα και μόνο 
κούρεμα δεν αρκεί. Προτιμότερη θα ήταν μια «ομαλή διαδικα¬ 
σία αφερεγγυότητας». 

ΠΟΛΥ ΛΙΓΟ, ΠΟΛΥ ΑΡΓΑ (2): Επιτέλους κλείνει μία από 
τις πιο περιβόητες φύλακες του κόσμου: Μετά από δεκάδες 
χρόνια λειτουργίας ως κέντρο βασανιστηρίων -έκτων οποίων 
τα τελευταία 11 χρόνια υπό τη διαχείριση των ΗΠΑ- κλείνει 
το Αμπου Γκράιμπ. Μέχρι εδώ τα καλά νέα για τους κρατου- 
μενούς του. Δεν απελευθερώνονται, απλά μεταφέρονται σε 
άλλες φυλακές στο Ιράκ. 

ΕΝΑΣ ΑΠΟ ΤΟΥΣ ΠΙΟ «ΔΙΑΣΗΜΟΥΣ» ΠΟΛΙΤΙΚΟΥΣ 
ΚΡΑΤΟΥΜΕΝΟΥΣ ΚΛΕΙΝΕΙ ΤΑ 60: 0 λόγος για τον Μού 

μια Αμπούλ Τζαμάλ, που καταδικάστηκε το 1982 για τη δολο¬ 
φονία αστυνομικού που μάλλον δεν είχε διαπράξει. Από τα 60 
χρόνια της ζωής του, τα 32 τα έζησε στη φυλακή... 

ΤΟ ΤΖΟΚΙΝΓΚ ΜΠΟΡΕΙ ΝΑ ΕΙΝΑΙ ΕΠΙΚΙΝΔΥΝΟ: Επει¬ 
δή οι διαδηλώσεις έχουν απαγορευτεί στο Μπουρούντι, η 
αντιπολίτευση κάλεσε για μαζικό τρέξιμο το Μάρτιο. Ο "Μα¬ 
ραθώνιος" όχι μόνο χτυπήθηκε βίαια από την αστυνομία αλλά 
70 τζόκερς φυλακίστηκαν και 21 διώκονται ήδη για εξέγερση 
εναντίον του κράτους. 

ΚΙ ΑΔΑΗ ΚΡΑΤΙΚΗ ΒΙΑ: Τέλη Απριλίου η αστυνομία στην 
Ταϊβάν διάλυσε με γκλομπς και κανόνια νερού διαδήλωση 
ενάντια στα σχέδια κατασκευής πυρηνικού σταθμού παρα¬ 
γωγής ενέργειας. Λόγω της συνεχούς αντίστασης, όμως, η 
κυβέρνηση έκανε πίσω και υποσχέθηκε ότι θα γίνει δημοψή¬ 
φισμα για το θέμα. 

ΤΑ ΤΕΡΑΤΑ ΟΜΩΣ ΔΕΝ ΕΙΝΑΙ ΑΤΡΩΤΑ: Τα νερά τους 
μπορούν να σου καταστρέψουν τα μάτια αλλά έχουν και τις 
αδυναμίες τους. Ο λόγος για τα ακριβά κανόνια νερού αξίας 
900.000 ευρώ που προμηθεύτηκε η γερμανική κυβέρνηση από 
την Αυστρία. Σε τεστ αντοχής που έγινε τους ρίχτηκαν μικρές 
φιάλες νερού, μπάλες του τένις και απλά αυγά με αποτέλεσμα 
να μην αντέξουν καν τα παρμπρίζ τους. Πιστεύω ότι αυτό με¬ 
τράει για τα καλά νέα της ημέρας (του «Χαμπεριού», όχι του 
ΣΚΑΙ βέβαια...). 

ΚΑΙ ΑΛΛΑ ΚΑΛΑ: Η αστυνομία της Νέας Υόρκης αναζή¬ 
τησε υποστήριξη ψαρεύοντας «τρυφερές» φωτογραφίες 
αστυνομικών και απλών πολιτών μέσω Τννΐΐΐθτ Τους έστειλαν 
όμως μόνο σκηνές αστυνομικής βίας και γρήγορα η καμπάνια 
αυτή έγινε διεθνής. Ρίξτε μια ματιά στο ελληνικό ΤννΐΐΐΘΓ. Έχουν 
και ταγκ #ΜχΕΕΑ5 και πολύ πλάκα... 

ΚΑΤΙ ΕΙΝΑΙ ΚΙ ΑΥΤΟ: Από τα επίσημα στοιχεία της Βουλής 
μαθαίνουμε ότι τα χρόνια των μνημονίων, από 8.5.2010 μέ¬ 
χρι 28.3.2014, πραγματοποιήθηκαν 20.210 αντιμνημονιακές 
διαδηλώσεις. Μόνο που μέχρι σήμερα δεν έχουν φέρει το επι¬ 
θυμητό αποτέλεσμα. Παρόλα αυτά αξίζει να συνεχίσουμε τον 
αγώνα... 

ΚΑΙ ΤΟ ΠΙΟ ΤΡΕΛΟ ΣΤΟ ΤΕΛΟΣ: Στα μέσα Απρίλη επειδή 
κάποιος κατούρησε σ’ έναν ταμιευτήρα, πετάχτηκαν 143 εκα¬ 
τομμύρια λίτρα πόσιμου νερού. "Οι πελάτες μας απαιτούν κα¬ 
θαριότητα", εξήγησε ο κρατικός υπεύθυνος του υδραγωγείου 
στην αμερικάνικη Όρεγκον για την κάπως ανόητη απόφαση. 
Να το πει και σε όλα τα πουλιά που πετάνε πάνω από τους 
ανοιχτούς ταμιευτήρες νερού... 

Η διεθνίστρια 

Από τη δραστηριότητα της Στρούγκας 

Δεν πέρασε πολύς καιρός από την τελευταία φορά που βρεθήκαμε χέρι με χέρι στους δρόμους της γειτονιάς μας, παρόλα αυτά ο χώρος της 
Στρούγκας συνεχίζει δυναμικά και δραστήρια να φιλοξενεί και να οργανώνει εκδηλώσεις παραμένοντας πάντα ανοιχτός στον κόσμο. Με ένα δι¬ 
ήμερο εξοντωτικών εργασιών, με κινηματογραφικές προβολές, με θεατρικές παραστάσεις, με συναυλίες, με τα γνωστά μας παιδικά εργαστήρια, 
με δρομίσιες παραστάσεις τσίρκου, ξεπεράσαμε ακόμα και την θερμοκρασία της πυρετώδους προεκλογικής προετοιμασίας των ημερών. 

τη στήλη επιμελήθη κε η ε. 


Εορταστικό διήμερο γενεθλίων 

5 Χρόνια συνεχούς προσπάθειας και συνεπούς παρουσίας γιόρτα¬ 
σε φέτος η Στρούγκα και ποιος άλλος τρόπος θα ήταν καλύτερος 
να γίνει αν όχι... οι εργασίες βελτίωσης! Από νωρίς το πρωί και τις 
δύο ημέρες του τελευταίου Σαββατοκύριακου του Μαρτίου, 29 & 
30, κόσμος μαζεύτηκε στον χώρο έτοιμος για σκληρές εργασίες! 
Όρεξη υπήρχε περισσή και έτσι μπόρεσαν να πραγματοποιηθούν 
σοβαρές βελτιώσεις, εμφανείς στους παρατηρητικούς, όπως το 
βάψιμο ολόκληρης της πρόσοψης· βέβαια υπάρχουν αρκετές να 
γίνουν ακόμα. Φυσικά μετά το πέρας της δουλειάς ακολούθησε 
και τις δύο μέρες συλλογική κουζίνα και γλέντι με φίλους που 
κράτησε μέχρι αργά μαζί με τους μουσικούς του 
Κοινωνικού Ωδείου Καλλιθέας που πρόθυμα δέ¬ 
χτηκαν να μας κρατήσουν μελωδική συντροφιά. 

Παιδικό εργαστήρι 

Κυριακή 6 Απρίλη πρωί και ο χώρος της Στρού¬ 
γκας ανοίγει τις πόρτες του για να φιλοξενήσει 
μια ιδιαίτερη παράσταση από το Θέατρο Μαριο- 
νέτας «Ανταμαπανταχού» για τους φανατικούς 
μας φίλους. Το όνειρο της μικρής μας χορεύτριας 
να δώσει μια παράσταση χορού γίνεται πραγμα¬ 
τικότητα ξεπερνώντας όλα τα τεχνικά και υλικά 
εμπόδια με τη βοήθεια δυο ταξιδευτών με όχημα 
μια μικρή ομπρέλα στην παράσταση «Κουκλοποι¬ 
ήματα στου χορού τα βήματα». Όμορφα σκηνικά 
και μουσική μάγεψαν τα παιδιά που συμμετείχαν 
ενεργά και εμψύχωναν κατά τη διάρκεια της πα¬ 
ράστασης. 

Πρωτομαγιά: ΟΗ<ο 

Παραμονή εργατικής Πρωτομαγιάς και η Στρού¬ 
γκα επιλέγει να δώσει τη δική της απάντηση στο 
τσίρκο των ημερών με ένα αληθινό τσίρκο, το 
Τσίρκο Κατσιβάτσε! Ενώ λοιπόν κόσμος της γει¬ 
τονιάς και όχι μόνο από νωρίς το απόγευμα κάνει 
βόλτες στο καθιερωμένο πρωτομαγιάτικο πανηγύρι της πόλης 
σκαλώνει, και εύλογα, στα απίστευτα ζογκλερικά κόλπα και στα 
ριψοκίνδυνα ακροβατικά που επιχειρούν με απόλυτη επιτυχία οι 
κλόουν του τσίρκου μας, σκορπώντας ενθουσιασμό και κόβοντας 
την ανάσα τόσο στους μικρούς κύριους και κυρίες που εντυπω¬ 
σιάστηκαν από το θέαμα όσο και σε όλους εμάς τους μεγαλύτε¬ 
ρους. Σχοινοβασία, χρωματιστές κορίνες στον αέρα, μονόροδα 
ποδήλατα αλλά και ζωντανή μουσική συνέθεσαν μια μαγευτική 
παράσταση που σίγουρα θα μας μείνει αξέχαστη. 

Παιδικό Πρωτομαγιάτικο Εργαστήρι 

Δυναμικό ήταν και φέτος το μήνυμα του παιδικού εργαστηρίου 
της Στρούγκας. Οι μικροί αγωνιστές είχαν ως σημείο συνάντησης 


τον χώρο της Στρούγκας και η ώρα του ραντεβού ήταν απογευ¬ 
ματινή. Με την άφιξη των πρώτων ξεκίνησε η δημιουργία του 
πανό, παραμένοντας πάντα στο κλίμα της ημέρας. Το διαφορετι¬ 
κό αυτό εγχείρημα εντύπωνε τις πρώτες σκέψεις, εικόνες, γεύσεις 
και μυρωδιές των παιδιών για το καλοκαίρι που πλησιάζει σιγά-σι- 
γά. Αφού λοιπόν το πανό υψώθηκε πανηγυρικά, τα παιδιά έφτια¬ 
ξαν ένα δέντρο με τα αποτυπώματα τους, παρακαταθήκη, και σ° 
αυτήν την Εργατική Πρωτομαγιά. 

Θεατρική παράσταση 

Για άλλη μια φορά, η γνωστή και αγαπημένη σε όλους μας καλλι¬ 


τεχνική κολεκτίβα «Τσιριτσάντσουλες» επέστρεψε στον τόπο του 
εγκλήματος την Παρασκευή 9 Μάίου μετά την δύση του ήλιου 
με την «Τραγεδία ονομασμένη Ιφιγένεια τοϋ Πέτρου Κατσαΐτη, 
συντεθεΐσα εν έτει 1720 εν Κεφαλληνία». Πολύς κόσμος της γει¬ 
τονιάς και όχι μόνο μαζεύτηκε ακόμη μια φορά για να παρακο¬ 
λουθήσει μια δοκιμασμένη και επιτυχημένη συνταγή. Τα εγκαίνια 
της εξωτερικής πίσω αυλής μας για φέτος έγιναν με το καλύτερο 
δυνατό τρόπο! Πολύ γέλιο χάρισε στο κοινό η διασκευή της κλα¬ 
σικής τραγωδίας του πιο σύγχρονου σε τρόπο γραφής τραγικού 
ποιητή, Ευριπίδη, «Ιφιγένεια εν Αύλίδι» κρατώντας την θεματολο¬ 
γία και αλλάζοντας το ύφος. Αν κάνατε το λάθος και δεν ήρθατε, 
μην το χάσετε όπου τύχει να το ξανασυναντήσετε. 


Συναυλία οικονομικής ενίσχυσης 

Σταθερές και συνεχόμενες είναι οι εκφράσεις αλληλεγγύης με κάθε 
τρόπο απέναντι σε συντρόφους, έτσι γΓ ακόμη μια φορά ο χώρος 
της Στρούγκας φιλοξένησε πρωτοβουλία οικονομικής στήριξης 
για ιατρικά έξοδα φίλου μας. Η συναυλία πραγματοποιήθηκε με 
επιτυχία. Τα Τοξικά Απόβλητα μαζί με τους ϋυοχυ έδωσαν ένταση 
και ζωντάνια στο βράδυ μας. 

Οπθ 5ΐΓου§3 

Οι επιλογές της κινηματογραφικής ομάδας και αυτή τη φορά ήταν 
ξεχωριστές. Η προσέλευση του κόσμου ήταν περιορισμένη, αλλά 
μην αγχώνεστε γιατί... ανοίγει το θερινό σινεμά 
και φέτος στην ανθισμένη μας εξωτερική αυλή! 

Τέσσερις προβολές πραγματοποιήθηκαν 
το προηγούμενο διάστημα ξεκινώντας με το 
«ο Θάνατος του γραφειοκράτη» ,μια ασπρό¬ 
μαυρη κουβανέζικη κωμωδία του Τόμας Γκου- 
τιέρεζ Αλέα την Κυριακή 13/4. Έπειτα και για 
τρεις συνεχόμενες Κυριακές μεταφερθήκαμε 
στις φυλακές του Καραντίρου της Βραζιλίας 
(«(Εώι^ηάπυ»), του Γκουαντάναμο («Ο δρόμος 
για το Γκουαντάναμο»), αλλά και της Ζαμόρα 
(«Θθΐάδ 211») στην Ισπανία, μιας και το θέμα 
των σωφρονιστικών ιδρυμάτων και των αλλα¬ 
γών στην λειτουργία τους κατέχουν υψηλή θέση 
στην πολιτική ατζέντα. Διαβάστε πιο αναλυτικά 
ακριβώς από κάτω! 

Προσεχώς 

• Ανοίγει το θερινό Οπθ 5ΐτου§3: ο καιρός ζέ¬ 
στανε, η αυλή μας άνθισε, καιρός να βγούμε 
έξω! Το επόμενο διάστημα αναζητήστε αφίσες 
στην πόλη μας με τις προσεχείς ταινίες. Ετοιμά¬ 
ζονται εκπλήξεις! 

• Πέμπτη 22 Μάίου στις 9 μμ: Θεατρική παρά¬ 
σταση από την ομάδα Πείραγμα «Μάμα Τόνι», της Φράνκα Ράμε. 

• 1 Ιουνίου στις 12: Χαριστικό Παζάρι & Παιδικό Εργαστήρι - 
Κουκλοθέατρο από την ομάδα Καραμπόλα «Ένας δράκος στην 
κάλτσα μου». 

• 8 Ιουνίου στις 12: Παιδικό Εργαστήρι: Κυνήγι κρυμμένου θησαυ¬ 
ρού στο Άλσος μας. Θα ακολουθήσει πικνίκ! 

• 15 Ιουνίου στις 9 μμ: Προβολή του ντοκιμαντέρ «Παλικάρι», των 
Νίκου Βεντούρα και Λαμπρινής Θωμά. Η ταινία πραγματεύεται τη 
δολοφονία του Έλληνα μετανάστη συνδικαλιστή των αρχών του 
20ου αιώνα στις ΗΠΑΛούη Τίκα. Θα παραβρεθούν συντελεστές 
της ταινίας. 



Όχι στα ελληνικά Γκουαντάναμο 


Την ελληνική εκδοχή του Γκουαντάναμο επιχειρεί να εισάγει το 
νομοσχέδιο που έδωσε στη δημοσιότητα στις 17 Μαρτίου το 
υπουργείο Δικαιοσύνης με τον τίτλο «Ρυθμίσεις Ποινικού και Σω¬ 
φρονιστικού Δικαίου και άλλες διατάξεις». Με το εν λόγω νομο¬ 
σχέδιο οι φυλακές κατατάσσονται πλέον σε τρεις κατηγορίες: Α, 
Β και Γ. Στην πρώτη κατηγορία θα συνεχίζουν να κρατούνται οι 
υπόδικοι για χρέη, ενώ προστίθενται οι κρατούμενοι που κατη- 
γορούνται για «εγκλήματα κατά της περιουσίας και ιδιοκτησίας 
που έχουν τελεσθεί χωρίς βία ή απειλή». Στη δεύτερη κατηγορία 
(Β) θα κρατούνται οι υπόλοιποι κρατούμενοι, ενώ στην τρίτη 
κατηγορία, στις φυλακές τύπου Γ, θα κρατούνται α) όσοι έχουν 
καταδικαστεί ή κατηγορούνται για συμμετοχή σε οργανώσεις 
ένοπλης αντιβίας, β) οι κρατούμενοι που κρίνονται επικίνδυνοι 
για τη «δημόσια ασφάλεια της χώρας και τη δημόσια τάξη» και 
γ) οι κρινόμενοι ως επικίνδυνοι κρατούμενοι των φυλακών τύ¬ 
που Α και Β, εφόσον έχουν καταδικαστεί ή απειλούνται με ποινές 
ισόβιας ή πρόσκαιρης κάθειρξης. Η αρχική κράτηση στις φυλα¬ 
κές τύπου Γ για την πρώτη κατηγορία θα έχει δεκαετή διάρκεια 
που μπορεί να ανανεώνεται ανά δύο χρόνια, ενώ για τους υπό¬ 
λοιπους κρατούμενους η αρχική κράτηση ορίζεται στα τέσσερα 
χρόνια με επανεξέταση της κράτησής τους, επίσης ανά διετία. 
Τμήματα τύπου Γ προβλέπεται να δημιουργηθούν και στις φυ¬ 
λακές τύπου Α και Β. Στις φυλακές τύπου Γ, θα εφαρμόζεται ξεχω¬ 
ριστός εσωτερικός κανονισμός στον οποίο θα υπάρχουν αυστη¬ 
ροί περιορισμοί στην αλληλογραφία, το χρόνο προαυλισμού, τα 


επισκεπτήρια, την τηλεφωνική επικοινωνία, ενώ οι συγκεκριμένοι 
κρατούμενοι δε θα δικαιούνται άδειες, οι οποίες καταργούνται 
εντελώς. Τέλος, με νέα διάταξη προβλέπεται η ειδική συγκρότη¬ 
ση σώματος της Αστυνομίας, η οποία αναλαμβάνει όχι μόνο την 
εξωτερική φρούρηση των φυλακών τύπου Γ, αλλά θα μπορεί να 
επεμβαίνει και στο εσωτερικό της φυλακής, έπειτα από απόφαση 
του Διευθυντή. 

Απέναντι σε αυτό το έκτρωμα που προορίζεται να κατατεθεί 
στη Βουλή -μετά τις ευρωεκλογές- με σκοπό να γίνει νόμος του 
κράτους, οι πρώτες αντιδράσεις ήρθαν από τους κρατούμενους 
των φυλακών, οι οποίοι σε κείμενο που απέστειλαν στον Τύπο 
αναφέρουν: «Οι άδειες και οι αναστολές είναι το μοναδικό μέ¬ 
τρο που προσπαθεί να ισορροπήσει αυτήν την νομική εξόντωση. 
Τώρα με κόψιμο των αδειών στην πλειοψηφία των κρατουμέ¬ 
νων (καθώς ο καθένας μας μπορεί να θεωρηθεί «επικίνδυνος» 
και να ονομαστεί κρατούμενος τύπου Γ) το σύστημα δημιουργεί 
ανθρώπους δίχως ελπίδα. Έτσι, οι φυλακές γίνονται εργοστάσιο 
αναπαραγωγής του εγκλήματος καθώς ο κρατούμενος δεν έχει 
τίποτε να χάσει γιατί τα έχει χάσει όλα. Ο κατ’ επίφαση σωφρο¬ 
νισμός τους γίνεται μια εκδικητική τιμωρία. Παράλληλα, με τις 
συνεχείς εφόδους των ΕΚΑΜ, οι φυλακές γίνονται πεδίο εξάσκη¬ 
σης της αστυνομικής βίας και αυθαιρεσίας. Επίσης, γίνεται πλέον 
απόλυτη η εξουσία του εκάστοτε Εισαγγελέα της φυλακής που 
ούτε καν γνωρίζει τους κρατούμενους, οι οποίοι γΓ αυτόν δεν 
είναι τίποτε άλλο παρά αριθμημένος φάκελος ξεχασμένος στο 
συρτάρι του γραφείου του». Οι κρατούμενοι σε όλες τις φυλα¬ 


κές ενώνουμε την φωνή μας και διεκδικούμε τα δικαιώματα και 
την αξιοπρέπειά μας». 

Δυναμική απάντηση απέναντι στην απομόνωση των κρα¬ 
τούμενων και την αυξανόμενη καταστολή έδωσαν και οι «απέ¬ 
ξω», όπως και πριν από έντεκα χρόνια, όταν πάλι επιχειρήθηκε 
να δημιουργηθούν λευκά κελιά στη φυλακή της Λάρισας που 
τότε προορίζονταν για τους καταδικασθέντες ως μέλη της ΕΟ 
17Ν. Σήμερα, φημολογείται έντονα ότι η φυλακή του Δομοκού 
προορίζεται να αποτελέσει τμήμα κράτησης τύπου Γ. Ετσι λοιπόν, 
την Κυριακή 6 Απρίλη διοργανώθηκε πορεία διαμαρτυρίας με τη 
συμμετοχή περισσότερων των χιλίων ατόμων ενάντια στις ειδι¬ 
κές συνθήκες κράτησης η οποία κατευθύνθηκε στη φυλακή του 
Δομοκού, όπου η αστυνομία είχε απαγορεύσει την προσέγγιση 
και απώθησε βίαια τους διαδηλωτές που επιχείρησαν να ενώ¬ 
σουν τις φωνές τους με αυτές των κρατούμενων. 

Οι κοινοί αγώνες -μέσα και έξω από τις φυλακές- είναι ο μό¬ 
νος δρόμος για να σταματήσει η επιχειρούμενη σωματική και 
ψυχική εξόντωση των κρατούμενων, είναι η μόνη ελπίδα για να 
αντισταθούμε στη βαρβαρότητα που μας επιβάλλουν. Ο δίκαιος 
αγώνας των κρατούμενων χρειάζεται να μπολιαστεί με την αλλη¬ 
λεγγύη και τη συμπαράσταση της αγωνιζόμενης κοινωνίας. Γιατί 
αυτός είναι άλλωστε και ο πιο μεγάλος φόβος των κυρίαρχων 
,καθώς ξέρουν πως «όσες κι αν χτίζουν φυλακές, κι αν ο κλοιός 
στενεύει, ο νους μας είν’ αληταριό κι όλο θα δραπετεύει...». 

Χ.Π. 






Το Χαμπέρι, Φύλλο 7, Μάης 2014 


Λιβόρνο-Λάτσιο: κάτι 
παραπάνω από μία 
ποδοσφαιρική κόντρα 

Ένα από τα στοιχεία που καθιστούν το ποδόσφαιρο τόσο λαοφιλές 
είναι οι παραδοσιακές εχθρότητες ανάμεσα στις ομάδες, οι οποίες 
μπορεί να οφείλονται σε διάφορους λόγους, όπως η γεωγραφική 
θέση τους. Πράγματι, πολύ συχνά ομάδες που προέρχονται από την 
ίδια πόλη αναπτύσσουν μεταξύ τους έναν υπέρμετρο ανταγωνισμό, 
όπως λόγου χάριν η Έβερτον και η Λίβερπουλ στην Αγγλία. Αλλες 
φορές, σπανιότερα σαφώς, η θρησκεία αποτελεί τη γενεσιουργό δύ¬ 
ναμη τέτοιων αντιπαλοτήτων. Παροιμιώδης είναι η κόντρα ανάμεσα 
στη Σέλτικ και τους Ρέιντζερς στη Σκωτία, η οποία βρίσκεται σε πλή¬ 
ρη συνάρτηση με το υφιστάμενο μίσος ανάμεσα σε προτεστάντες 
και καθολικούς στην χώρα. 

Εντούτοις, το παγκόσμιο ποδόσφαιρο βρίθει παραδειγμάτων, 
στα οποία η πολιτική αποτέλεσε την αιτία που πυροδότησε τη δη¬ 
μιουργία τέτοιων εχθροτήτων. Στην τελευταία αυτή κατηγορία, υπά¬ 
γεται και ο αγώνας ανάμεσα στην Λιβόρνο και την Λάτσιο, ο οποίος 
αν και δε δρέπει δάφνες ποιότητας κάθε φορά, καθώς υστερεί στον 
τομέα αυτό των παραδοσιακών ντέρμπι της γείτονος, αποτελεί ένα 
από τα ποδοσφαιρικά γεγονότα της χρονιάς στην Ιταλία. 

Οι οπαδοί λοιπόν της Λάτσιο, πιστοί στο πρότυπό τους Μπενίτο 
Μουσολίνι, ο οποίος άλλωστε ήταν και ο ίδιος οπαδός της, στην 
συντριπτική τους πλειονότητα είναι φασίστες, πράγμα λογικό αν 
αναλογιστούμε πως το πλήρες όνομα της ομάδας είναι 5.5. Ε^ζΐο. 
Αντίθετα, οι Λιβορνέζοι είναι γνωστοί για τα αριστερά φρονήματά 
τους, με τους οπαδούς τους να θεωρούνται από τους πιο πολιτικο¬ 
ποιημένους παγκοσμίους με πάμπολλες δράσεις που άπτονται του 
αντιφασιστικού και εν γένει του αντικαπιταλιστικού κινήματος. Ενδει¬ 
κτικά, θ’ αναφέρουμε πως οι Βπ§3ΐ6 ΑυΐοηοιτίΘ ΕΐνοπΊθδΐ 99 έχουν 
αδελφοποιηθεί με τους οπαδούς της γαλλικής Μαρσέιγ αλλά και της 
ΑΕΚ, σε μία ιδιότυπη οπαδική συμμαχία, η οποία συνήφθη βασιζόμε¬ 
νη στα πολιτικά φρονήματά τους. 

Όπως καθίσταται εύκολα αντιληπτό, ο αγώνας αυτός μαγνητί¬ 
ζει τα βλέμματα όχι λόγω των τεκταινομένων μέσα στις 4 γραμμές 
του γηπέδου αλλά λόγω «της μπάλας» που παίζεται εκτός αυτού. 
Ουκ ολίγες φορές, έχουν σημειωθεί εντάσεις εντός κι εκτός γηπέ¬ 
δου, μεταξύ παικτών ακόμα και οπαδών. Επί παραδείγματι, ο Πάολο 
Ντι Κάνιο, παίχτης της Λάτσιο γνωστός για τις φασιστικές του πε¬ 
ποιθήσεις, σ’ έναν αγώνα στο Λιβόρνο, χαιρέτησε ναζιστικά προς 
τέρψιν των φασιστικών βδελυγμάτων που απαρτίζουν την κερκίδα 
της Λάτσιο, προκαλώντας σύρραξη στις κερκίδες, ενώ παρ’ ολίγον 
αυτή να γενικευθεί και στον αγωνιστικό χώρο. Για την ιστορία, θα 
επισημανθεί πως η ιταλική ομοσπονδία του επέβαλε την ποινή-χάδι 
των 7.000 ευρώ. 

Σε κάθε αγώνα ανάμεσα στην Λάτσιο και την Λιβόρνο δεν συ¬ 
γκρούονται απλά δύο ομάδες, αλλά και δύο πολιτικά ρεύματα. Από 
τη μία οι Λατσιάλι που ονειρεύονται μία Ιταλία, αλλά και έναν κόσμο, 
δομημένο βάσει των οραμάτων του Μουσολίνι, κι απ’ την άλλη οι 
Λιβορνέζοι, οι οποίοι οραματίζονται και αγωνίζονται για μία άλλη 
κοινωνία. Ως εκ τούτου, κατανοούμε πως είναι λογικό να γίνεται 
μάχη εντός του γηπέδου, καθώς το διακύβευμα δεν είναι απλώς οι 
τρεις βαθμοί της νίκης. 

Για το τυπικό, ο φετινός αγώνας Λιβόρνο-Λάτσιο πραγματοποι¬ 
ήθηκε στην Τοσκάνη την 27η Απριλίου. Οι Ρωμαίοι πήραν την νίκη 
με 0-2, αποτέλεσμα που -κατά πάσα πιθανότητα- θ’ αποδειχθεί κα- 
ταδικαστικό για την Λιβόρνο, η οποία ετοιμάζεται ν’ αποχαιρετήσει 
την πρώτη κατηγορία. Μολαταύτα, μπορεί να ηττήθηκε η Λιβόρνο 
από τους φασίστες μέσα στο γήπεδο, ο αγώνας όμως για το τσάκι¬ 
σμα του φασισμού συνεχίζεται και μάλιστα καθίσταται πιο επιτακτι¬ 
κός από ποτέ. 

ΟΕ 



Σκηνή απ' το Ό^ΐεΗΐη^ Ηγθ", τη δεύτερη ταινία της σειράς Ήυη§6Γ (]3ΐτΐ65'' 


ΑΠΟΨΗ: Ο «νέος» είναι ί&ιος όπως ο παλιός 
και για να γίνει ωραίος πρέπει να το κάνει αλλιώς 


Ομορφη και ηλιόλουστη μέρα στο 
δήμο Φιλαδέλφειας-Χαλκηδόνας, 
μέρα που ευνοεί μια πρώτη βουτιά 
στη θάλασσα θα μπορούσε κάποιος 
να πει. Μέρα χαλάρωσης και εξόδου, 
ίσως, για τους περισσότερους μετά 
το πέρας της εβδομάδας. «Κάποιοι» 
όμως δεν έχουν χρόνο να ξεκουρα¬ 
στούν καθώς ειδικότερα τώρα προ 
εκλογών αποφασίζουν επιτήδεια, ως 
υποψήφιοι δημοτικοί σύμβουλοι και 
δήμαρχοι, να ταράξουν την 5ετή μου¬ 
ντή καθημερινότητά τους, κάνοντας 
κάθε είδους πολιτική προσέγγιση. Μη 
ανήκοντας σε αυτούς η παρέα μας, 
όπως και πολλές άλλες, όπως απο¬ 
δείχτηκε στην πορεία, ήμασταν κα¬ 
λεσμένοι σε ένα συνοικιακό μαγαζάκι 
για να ακούσουμε φίλους να παίζουν 
μουσική. Είναι δύσκολοι καιροί και 
προτιμήσαμε λοιπόν να μείνουμε εδώ, 
στην γειτονιά, καθώς θα ήταν και πιο 
φτηνά Έτσι λοιπόν, διασχίζοντας την 
Δεκελείας φτάνουμε στο μαγαζί, έτσι 


όπως είχαμε υποσχεθεί στους φίλους 
μας πως θα είμαστε εκεί. Στην πόρτα, 
όμως, η ομορφιά και ο αυθορμητι¬ 
σμός της βραδιάς έπαψε να υπάρχει. 
Την θέση τους πήραν το συμφέρον 
και η καιροσκοπία, όταν με διακριτικό 
πάντα τρόπο «κάποιοι» με αυτοκόλ¬ 
λητα στα πολιτικά τους ρούχα, θέλη¬ 
σαν να φέρουν κάτι νέο στη γειτονιά 
με ένα αρκετά νέο και πρωτότυπο 
τρόπο - προσφέροντας ένα ποτό με 
αντάλλαγμα τα προσωπικά μας στοι¬ 
χεία. Και τίθεται το εξής ερώτημα: εφό¬ 
σον δεχτείς, αρκεί να πεις στον εαυτό 
σου ότι «Θα το δεχτώ, αλλά δεν τους 
ψηφίζω»; Η απάντηση σε αυτό το 
ερώτημα συνδέεται άρρηκτα και με 
το πολιτικό σύστημα που θέλουμε να 
εφαρμοστεί. Όχι, δεν αρκεί. Και πηγαί¬ 
νοντας ένα βήμα πίσω, κατά πόσο η 
πολιτική σου συνείδηση θα εναντιωθεί 
της κερδοσκοπικής φωνάζοντας «όχι, 
ευχαριστώ, δεν θα πάρω». Πίνοντας, 
λοιπόν, από το δικό μου πληρωμένο 


ποτό, πίνω στην υγειά αυτού του πο¬ 
λιτικού συστήματος. Στην υγειά αυτών 
που σε δύσκολους καιρούς νομίζουν 
πως η ψήφος εξαγοράζεται έτσι φτη¬ 
νά, αυτών που έχουν υποσχεθεί στους 
δημότες. Σας έχω νέα οι νέοι δεν πάνε 
απαραίτητα με το νέο, όπως γράφτη¬ 
κε σε τοπική εφημερίδα με αφορμή 
εκείνο το βράδυ. Διαφωνώ καθέτως 
με τους ορίζοντες σας. Οι νέοι απε- 
χθάνονται τα πολιτικά σας και πέραν 
αυτών οι τακτικές σας έχουν και αυτές 
πολυφορεθεί. Ο μόνος τρόπος που 
θα μπορούσε να σας χαρακτηρίσει 
κάποιος ως νέους είναι γιατί πράττε¬ 
τε σαν φοιτητικά παραταξιακά παρά¬ 
σιτα. Εσείς τα κομματόσκυλα, τα πο- 
τά-σημειώσεις σας και εγώ φοιτητής 
που σας αρνούμαι. Για αλλού ξεκίνησα 
και αλλού κατέληξα. Άθελα μου έκανα 
βουτιά εκείνο το βράδυ στην πραγ¬ 
ματικότητα και στο κενό πολιτικό σας 
σύστημα. 

3.14 


Αγώνες πείνας και αποχαύνωσης 
στη μεγάλη οθόνη 


Πάνω στα ερείπια αυτού που κάπο¬ 
τε αποτελούσε τις ΗΠΑ, η κυβέρνη¬ 
ση του έθνους του Πάνεμ διεξάγει 
τα ετήσια Ηυη§θΓ §αππθδ. 

Στους «Αγώνες πείνας», η κυβέρνηση 
επιλέγει τυχαία ένα αγόρι κι ένα κορίτσι 
μεταξύ 12 και 18 χρονών από κάθε μία 
από τις δώδεκα φτωχές και αποκλει¬ 
σμένες μεταξύ τους επαρχίες που ελέγ¬ 
χει η ηγεμονεύουσα επαρχία Κάπιτολ. 
Τα 24 παιδιά καλούνται να δώσουν 
μεταξύ τους μία μάχη στο δάσος, από 
το οποίο μόνο ένα μπορεί να βγει ζω¬ 
ντανό. Ο θεσμός μεταδίδεται πανεθνι¬ 
κά και ζωντανά, ως μέσο επίδειξης δύ¬ 
ναμης και τιμωρίας των υπηκόων για 
μία αποτυχημένη εξέγερση που κάποτε 
επιχείρησαν. 

Η ταινία διαδραματίζεται σε ένα 
δυστοπικό μέλλον όπου εξαθλιωμένες 
φτωχές μάζες ζουν κάτω απο την κυ¬ 
ριαρχία μιας ανεπτυγμένης τεχνολογι¬ 
κά και πλούσιας αστικής τάξης. Η ελίτ 
αυτή εμφανίζεται με εξπρεσιονιστικες 
αμφιέσεις και μακιγιάζ ενώ θυμίζει πιο 
πολύ καρικατούρες. Το Κάπιτολ, η λα¬ 
μπερή πρωτεύουσα του Πάνεμ είναι 
ενα απολυταρχικό κράτος το όποιο εμ¬ 
φανίζει μεγάλες ταξικές αντιθέσεις με 
τις υπόλοιπες περιοχές και τις αντιλαμ¬ 
βάνεται ως κατώτερες φυλές που πρέ¬ 
πει να ελέγχονται και δεν έχουν ούτε τα 
βασικά δικαιώματα. Πληρώνουν φόρο 
αίματος για την επανάσταση που είχαν 
επιχειρήσει μάταια να κάνουν ενάντια 
στην άρχουσα τάξη, συμμετέχοντας 
υποχρεωτικά σε 'αγώνες πείνας” με 
στόχο να βρεθεί ο ένας νικητής που 
θα εκπροσωπήσει την περιοχή του και 
θα της εξασφαλίσει με αίμα και ιδρώτα 
(κυριολεκτικά), πλούτη και αγαθά για 
την υπόλοιπη χρονιά. 

Οι συμμετέχοντες στους αγώνες 
,κατηχημένοι τόσο βαθιά σε αυτό τον 
πολιτισμό που προάγει η κοινωνία του 
Κάπιτολ, δέχονται τους κανόνες του 
παιχνιδιού και γίνονται πρόθυμοι να 
θυσιάσουν ακόμη και τα παιδιά τους 
στο βωμό της διασκέδασης αυτής της 
διεστραμμένης ελίτ, που ευχαριστιέται 
παρακολουθώντας ένα Γθ^Ιΐΐχ δΗονν 
στο οποίο μετουσιώνεται το απαύγα¬ 
σμα της λογικής «Σκότωσε για να μην 
σε σκοτώσουν». Και τι θα κερδίσεις; 
Την προστασία απο το Κάπιτολ και 
όσα αγαθά μπορείς να φανταστείς! Τι 
γίνεται, όμως, αν μεταξύ της ανθρω¬ 


πιάς και της ψυχαγωγίας επιλέξουμε 
το δεύτερο; 

Πρόκειται για μια αντίστοιχη κατή¬ 
χηση με αυτή που περιγράφει ο Λα- 
φάργκ στη θρησκεία του κεφαλαίου 
για τον εργάτη: -Ποιος είναι ο θεός 
σου; -Το κεφάλαιο. -Είναι παντοδύνα¬ 
μος; -Η κατοχή του εξασφαλίζει όλα τα 
αγαθά. Όταν αποστρέφει το πρόσωπο 
του από ένα έθνος αυτό βυθίζεται στην 
αθλιότητα και τον πόνο. 

Μήπως μέσα σε έναν ωκεανό 
βλακείας και εύκολου θεάματος που 
προωθεί το ΗοΙΙχννοοά με ανάλογα 
ΒΙο<:Ι<Έ>υ5ΐ6Γ, το «Ηυη§6Γ 03ΐτΐ65» δεν 
είναι μια ακόμη αγαπημένη σειρά βιβλί¬ 
ων που έγινε ταινία; Λραγε παρουσιά¬ 
ζει αυτού του είδους την κοινωνία που 
η αστική τάξη προσπαθεί να επιβάλλει 
και στη δική μας πραγματικότητα; 

Αναμφισβήτητα το εοπεορΐ του φι¬ 
λόδοξου αυτού εγχειρήματος διαθέτει 
τη μαγιά για μία πολυδιάστατη ιδέα 
που προσπερνά άνετα τους βαμπιρο- 
έρωτες της Στέφανι Μάγιερ. Ωστόσο, 
εξακολουθεί να κινείται στο «ασφα¬ 
λές» πεδίο που κινείται κάθε πολυδια¬ 
φημισμένη ταινία κυρίως σε εφήβους 
και νεολαία και, γι’ αυτόν ακριβώς το 
λόγο, δεν είναι εδώ αυτοσκοπός η απο¬ 
θέωση της. 

Οι αγώνες πείνας παρουσιάζουν 
ως σκηνικό ένα μέλλον αρκετά μαύρο 
κοινωνικά, οικονομικά και πολιτικά. Πιο 
χαρακτηριστικά παρουσιάζουν έναν 
εφιάλτη στον κόσμο του Μεγάλου 
Αδελφού όπως τον είχε αποτυπώσει ο 
Όργουελ. Σε αυτό τον κόσμο η πλού¬ 
σια αστική τάξη ζει εις βάρος ενός πλη¬ 
θυσμού που λιμοκτονεί σωματικά και 
ψυχικά και είναι υποταγμένος στην δι¬ 
ακυβέρνηση της πρωτεύουσας-αρχου- 
σας τάξης. Οι ιδέες της δημοκρατίας 
και της ελευθερίας έχουν εξαφανιστεί 
και αντικατασταθεί απο μιας υψηλής 
τεχνολογίας δικτατορία που βασίζεται 
στην παρακολούθηση, την κατήχηση 
των ΜΜΕ και την άγρια καταστολή. 
Παράλληλα τα ΜΜΕ, που ελέγχονται 
από την άρχουσα τάξη, προβάλλουν 
προπαγανδιστικά βιντεάκια της κυβέρ¬ 
νησης στους πληθυσμούς που μαζεύει 
σε στρατόπεδα συγκέντρωσης. Οποια¬ 
δήποτε προσπάθεια εξέγερσης είναι 
έτοιμη να κατασταλεί απο τις ομάδες 
ειρηνοφυλάκων-ΜΑΤ, έναν τεράστιο 
δηλαδή όγκο αστυνομικής δύναμης. 


Τελικά αυτό το μέλλον είναι τόσο 
μακρινό; Αναρωτιέμαι αν η συγγραφέ¬ 
ας των βιβλίων γράφοντας τα ήθελε 
να περάσει ένα ισχυρό μήνυμα στους 
νέους κόντρα στο σύστημα που είναι 
παγιδευμένοι ή αν προσπαθεί να τους 
εξοικειώσει με την ιδέα της αστυνομο- 
κρατούμενης πολιτείας, παρουσιάζο¬ 
ντας την σα φυσική εξέλιξη του σύγ¬ 
χρονου πολιτικού μας συστήματος. 

Ατάκες όπως «Το σύστημα πάντα 
έχει κάποο ψεγάδι» και «Μην ξεχνάς 
ποτέ ποιος είναι ο πραγματικός σου 
εχθρός», είναι σίγουρα ενδιαφέρον να 
ακούγονται μέσα στα λουτρό αίματος 
που λέγεται «Ηυη§6Γ 03ΐτΐ65», αλλά 
σίγουρα δεν είναι αρκετό για να ξεχω¬ 
ρίσουν και να ξυπνήσουν στο κοινό 
επαναστατικά αισθήματα. Ίσως περιμέ¬ 
νει και αυτό μια φιγούρα σαν την πρω¬ 
ταγωνίστρια για να το ταρακουνήσει 
γιατί από μόνο του είτε φοβάται είτε 
συμβιβάζεται; 

Έχοντας υπ όψιν ολ’ αυτά, υπάρχει 
ελάχιστη διαφορά μεταξύ των κινη¬ 
ματογραφόφιλων που βλέπουν την 
ταινία και των μαζών στην ταινία που 
γίνονται αυτόπτες μάρτυρες της σκλη¬ 
ρότητας των Αγώνων. Επιπλέον, μπο¬ 
ρεί κανείς να υποστηρίξει και το ότι η 
ταινία παρουσιάζει κοινές λειτουργίες 
με τους Αγώνες στην ταινία... να απο- 
σπάσει την προσοχή των μαζών με το 
αίμα και το ερωτικό ειδύλλιο. 

Ό,τι και αν προσπαθεί να κάνει η 
ταινία αυτή, το σίγουρο είναι ότι δεν 
πρέπει να την αντιμετωπίσουμε σαν 
μια ακόμη «αθώα» αμερικάνικη πε¬ 
ριπέτεια με στόχο μόνο και μόνο την 
ψυχαγωγία, γιατί κινδυνεύουμε να με¬ 
τατραπούμε και μεις οι ίδιοι σε αυτές 
τις καρικατούρες που αντιπροσωπεύουν 
την αστική τάξη του Κάπιτολ και θο¬ 
λωμένοι πάλι απο την προπαγάνδα 
να επιστρέψουμε στην κατάσταση του 
βωβού λήθαργου. 

Το αν επιδιώκουν οι «Αγώνες Πεί¬ 
νας» να προειδοποιήσουν μια απαθή 
και υπνοβατούσα νεολαία για τον κίν¬ 
δυνο που κρύβει το ισχύον σύστημα 
ή απλώς την προγραμματίζει για να 
συμβιβαστεί με αυτό ώς αναπόφευ¬ 
κτο ,είναι ένα ερώτημα που παραμένει 
ανοιχτό για στοχασμό... 

άλφα κάπα 

















